[image: May be an image of text]
МОНГОЛ УЛСААС АМЕРИКИЙН НЭГДСЭН УЛСАД СУУГАА
ЭЛЧИН САЙДЫН ЯАМ

БУЦАХ ҮНЭМЛЭХ АВАХ ЗААВАР

АНУ-д зорчиж байгаа болон байнга оршин суугаа Монгол Улсын иргэн гадаад паспортаа хаясан, эх орондоо яаралтай буцах шалтгааны улмаас гадаад паспорт захиалж авах боломжгүй зэрэг тохиолдолд Travel document буюу Буцах үнэмлэх авна.

1. Буцах үнэмлэх олгохыг хүссэн ЭСЯ-нд хандсан өргөдөл Маягт татаж авах;
2. Буцах үнэмлэх мэдүүлэх маягт  Өргөдлийн маягт татаж авах;
3. Буцах үнэмлэх авах болсон нотолгоо /үндэсний гадаад паспортаа үрэгдүүлсэн болохыг нотолсон эрх бүхий байгууллагын тодорхойлолт, гадаад паспортын хүчинтэй хугацаа, сунгалт дууссан хуудасны хуулбар зэрэг/;
4. Иргэний үнэмлэх, төрсний гэрчилгээний хуулбар, эсхүл Улсын бүртгэлийн ерөнхий газрын лавлагаа;
5. Сүүлийн 6 сарын дотор авахуулсан 3.5 х 4.5 см-ийн хэмжээтэй цээж зураг хоёр хувь;
6. Буцах үнэмлэхийн үнэ, үйлчилгээний төлбөр 15 ам.доллар. 

Дээрх материалыг бүрдүүлж ЭСЯ-ны Консулын хэлтэст өөрийн биеэр авч ирнэ. 

АНХААРАХ ЗҮЙЛС: 

Буцах үнэмлэхийг Монгол Улсын иргэд гадаад паспортаа алдаж үрэгдүүлсэн эсхүл хүчингүй болсон тохиолдолд шинээр паспорт авах боломжгүйгээр эх орондоо буцах шаардлага гарсан тохиолдолд олгоно. Дээр дурдсан баримт бичгийн аль нэг байхгүй тохиололд буцах үнэмлэхийг олгох боломжгүйг анхаарна уу. Буцах үнэмлэх нь олгогдсон өдрөөс эхлэн  12 сар хүртэл хугацаанд хүчинтэй, зөвхөн нэг удаа хэрэглэх боломжтой баримт бичиг юм. Иймд Та энэ хугацааны дотор буцах үнэмлэхээр Монгол Улсын хилээр нэвтрэх эрхтэй. Буцах үнэмлэхээр дамжин өнгөрч буй улсад болон бусад улсад зорчих, хонох, боломжгүй бөгөөд зөвхөн транзит хийхийг зөвшөөрдөг журамтай. Танд олгосон буцах үнэмлэхийг Монгол Улсын хилээр нэвтрэхэд Хил хамгаалах байгууллага хураан авч, Улсын бүртгэлийн ерөнхий газарт хүргүүлдэг болно. 


Мэдүүлэг, өргөдлийн маягт болон дэлгэрэнгүй мэдээллийг дараах холбоосоор татаж авна уу: 

